Christiaan Eijkman

Christiaan Eijkman (11. august 1858 – 5. november 1930) oli hollandi arst.

1875. aastal asus Eijkman Amsterdami Ülikooli õppima meditsiini ja sai Hollandi Ida-Indias sõjaväearstiks. Sõjaväearstina töötades haigestus ta malaariasse ja saadeti Hollandisse paranema. Hiljem osales ta Hollandi valitsuse korraldatud missioonil, mille eesmärgiks oli uurida beribeerit, mis tol ajal Hollandi Ida-Indiat laastas. 

Eijkman avastas beribeerit uurides juhuslikult, et seda põhjustab tiamiinipuudus.  Ta sai 1929. aastal koos Frederick Hopkinsiga vitamiinide avastamise eest Nobeli meditsiiniauhinna.

Viited

Kategooria:Hollandi arstid
Kategooria:Amsterdami Ülikooli vilistlased
Kategooria:Nobeli füsioloogia- või meditsiiniauhinna laureaadid
Kategooria:Sündinud 1858
Kategooria:Surnud 1930